On the Turning Away

"On the Turning Away" je v poradí piatou skladbou z albumu A Momentary Lapse of Reason, ktorý vydala skupina Pink Floyd v roku 1987. Skladba bola pravidelnou súčasťou turné z rokov 1987 – 1989, ktoré podporovali album A Momentary Lapse of Reason a taktiež ju skupina odohrala aj na turné z roku 1994, ktoré podporovalo album The Division Bell. Túto skladbu sa rozhodol zahrať aj gitarista skupiny Pink Floyd, David Gilmour na jednom jedinom koncerte jeho sólového turné, ktoré podporovalo album On an Island. Skladba bola vydaná aj v live verzií na albumoch Delicate Sound of Thunder (1988) a Live in Gdansk (2008).

Vydanie 
Skladba bola vydaná aj ako singel, ktorý dosiahol 1. miesto v rebríčku Billboard Album Rock Tracks chart na začiatku roka 1988. V Spojenom kráľovstve dosiahla skladba 55. priečku v rebríčku UK Singles Chart.

Singel „On the Turning Away“ bol vydaný v troch verziách. 7-palcová gramofónová platňa obsahuje pieseň „On the Turning Away“, čo je melodická balada, a živú verziu skladby „Run Like Hell“ z albumu The Wall (1979). „On the Turning Away“ sa od albumovej verzie líši minimálne, „Run Like Hell“ bola nahraná 5. novembra 1987 v The Omni v Atlante.

Ostatné dve verzie singlu, 12-palcová gramofónová platňa a CD obsahujú okrem už uvedených piesní ešte skladbu „On the Turning Away“ v koncertnom podaní (taktiež bola nahraná v Atlante 5. novembra 1987).

Zoznam skladieb

7" verzia 
 „On the Turning Away“ (Gilmour, Moore) – 3:54
 „Run Like Hell (Live)“ (Gilmour, Waters/Waters) – 7:27

12" a CD verzie 
 „On the Turning Away“ (Gilmour, Moore) – 3:54
 „Run Like Hell (Live)“ (Gilmour, Waters/Waters) – 7:27
 „On the Turning Away (Live)“ (Gilmour, Moore) – 6:54

Obsadenie

Štúdiová verzia 
 David Gilmour – gitara, spev
 Nick Mason – bicie, perkusie

Spolupráca 
 Richard Wright — organ, vokály
 Tony Levin – basgitara
 Jim Keltner – bicie
 Jon Carin – syntetizátor

Live predstavenia 1987 – 1994 
 David Gilmour – gitara, spev
 Nick Mason – bicie
 Richard Wright – klávesy, vokály

Spolupráca 
 Jon Carin – syntetizátor
 Guy Pratt - basgitara, vokály
 Tim Renwick - akustická gitara, vokály
 Gary Wallis - perkusie
 Durga McBroom, Rachel Fury, Margaret Taylor – vokály (1987 – 1989)
 Sam Brown, Durga McBroom, Claudia Fontaine – vokály (1994)

David Gilmour Live 2006 
 David Gilmour – spev, gitara
 Richard Wright – organ, vokály
 Guy Pratt – basgitara, vokály
 Steve DiStanislao – bicie
 Jon Carin – sytetizátor

Zdroj 

Piesne skupiny Pink Floyd
Single skupiny Pink Floyd
Single z 1987